b'\n_START_ARTICLE_\nLuo Xianzhe\n_START_SECTION_\n\xc5\xbdivljenjepis\n_START_PARAGRAPH_\nRodil se je v voja\xc5\xa1ki dru\xc5\xbeini; oba star\xc5\xa1a sta bila v oboro\xc5\xbeenih silah in njegov starej\xc5\xa1i brat je voja\xc5\xa1ki helikopterski pilot._NEWLINE_Tudi Xianzhe je nadaljeval dru\xc5\xbeinsko tradicijo; diplomiral je na komunikacijskem oddelku Voja\xc5\xa1ke akademije 51. Pozneje je diplomiral \xc5\xa1e na Jezikovnem in\xc5\xa1titutu Ministrstva za obrambo Republike Kitajske ter kon\xc4\x8dal \xc5\xa1tudij na Nacionalni voja\xc5\xa1ki fakulteti._NEWLINE_Leta 2000 je bil povi\xc5\xa1an v polkovnika in imenovan za poveljnika 73. komunikacijske skupine v 6. armadnem korpusu._NEWLINE_Med letoma 2002 in 2005 je bil vodja tajvanske Voja\xc5\xa1ke koordinacijske skupine na Tajskem. Po trditvah tajskega obrambnega ministrstva je tu leta 2004 pri\xc4\x8del vohuniti za Kitajsko._NEWLINE_Leta 2005 se je vrnil na Tajvan in postal na\xc4\x8delnik Drugega oddelka Skupne obve\xc5\xa1\xc4\x8devalne obrambne pisarne. Leta 2008 je bil povi\xc5\xa1an v generalmajorja in imenovan za direktorja Informacijskega oddelka General\xc5\xa1taba Kopenske vojske Republike Kitajske._NEWLINE_Leta 2010 je obrambno ministrstvo pri\xc4\x8delo protiobve\xc5\xa1\xc4\x8devalno preiskavo, v kateri so odkrili, da ima Luo v posesti tajne dokumente, ki jih ne bi smel imeti (glede bodo\xc4\x8dih nakupov ameri\xc5\xa1kih voja\xc5\xa1kih letal, poveljni\xc5\xa1ko-komunikacijske opreme,.. 27. januarja 2011 je bilo po dolgi preiskavi ugotovljeno, da je Luo vir izdajanja dokumentov. V preiskavi doma so odkrili \xc5\xa1e druge tajne dokumente. Bil je aretiran in poslan v voja\xc5\xa1ki zapor \xc5\xbdelvja gora, kjer je bil zaprt do sojenja. Konec julija je bila obsojen na dosmrtno zaporno kazen, potem ko je priznal obto\xc5\xbebe (v dogovoru s to\xc5\xbeilstvom, ki v zameno ni zahtevalo smrtne kazni).'